ตัวอย่างที่ธนาคารกลางควรคุม Financial Stability ให้ได้ก่อนเรื่องอื่น คือกรณีใด ระหว่าง ECB ปี 2011 หรือ BOE ในปี 2022
ECB ปี 2011 เพราะตัวอย่างที่ธนาคารกลางควรคุม Financial Stability ให้ได้ก่อนเรื่องอื่นใด คือ กรณี ECB ปี 2011 เป็นช่วงหลังวิกฤติ Great Financial Crisis เศรษฐกิจฟื้น เงินเฟ้อสูง แต่เกิดปัญหาวิกฤติหนี้ภาครัฐในยุโรป Credit Spread ของแต่ละประเทศห่างจากกัน หุ้นธนาคารปรับตัวลง

ECB (ธนาคารกลางยุโรป) พยายามแก้ปัญหาเสถียรภาพด้านระบบการเงินและราคาพร้อมกันด้วยการอัดฉีดสภาพคล่องเข้าสถาบันการเงิน ซื้อพันธบัตรรัฐบาลของประเทศในยุโรป ควบคู่ไปกับการขึ้นดอกเบี้ยต่ออีกสองครั้งในเดือนเมษายน 2011 และกรกฎาคม 2011 เพื่อแก้ปัญหาเงินเฟ้อ ผลลัพธ์คือ Financial Condition ในยุโรปตึงตัวก่อนที่ปัญหาเชิงโครงสร้างจะได้รับการแก้ไข ธนาคารหยุดปล่อยกู้ เศรษฐกิจหดตัวลงอย่างรวดเร็ว ลามไปเป็น European Sovereign Debt Crisis จน ECB ต้องลดดอกเบี้ยลงเหลือ 0% ในปี 2014

ส่วนกรณี BOE ในปี 2022 เป็นตัวอย่างที่ควบคุม Price Stability และ Financial Stability พร้อมกันได้สำเร็จ ซึ่งปัญหาเกิดจากการปรับเพิ่มงบประมาณภาครัฐอย่างรวดเร็ว ยีลด์ปรับตัวขึ้น ลามไปสู่การลดสัดส่วนการลงทุนใน Liability-Driven Investment (LDI) วนกลับไปเกิดแรงเทขายบอนด์ต่อเนื่องอย่างรวดเร็ว

BOE แก้ปัญหาด้วยการอัดฉีดสภาพคล่องเข้าสู่ระบบทันทีในเดือนกันยายน 2022 ถึงตุลาคม 2022 ตลาดมองว่า BOE จะหยุดนโยบายการเงินเข้มงวดทั้งหมด แต่ BOE กลับขึ้นดอกเบี้ยต่อเนื่องเพราะเงินเฟ้อในอังกฤษที่สูงกว่า 10% ในช่วงเวลาเดียวกัน แต่ผลลัพธ์ดูจะไม่มีปัญหา ตลาดกลับมาเป็นปรกติโดยที่ BOE ยังขึ้นดอกเบี้ยได้ต่อเนื่อง
การวิเคราะห์ทางการเงิน & เศรษฐศาสตร์การเงิน,ข่าวเศรษฐกิจและการเงิน